
МЕРКИ ЗА ПОВИШАВАНЕ КАЧЕСТВОТО НА ОБРАЗОВАНИЕТО
В ДГ  №149 “ЗОРНИЦА“
за учебната 2024-2025 г.

Документът е разработен на база изисквания заложени в Наредба №5, Наредба №15/22.07.2019г., ЗПУО и приложими ДОС и приет на ПС с Протокол №1/19.09.2024г. 

I. УВОД
С тези мерки се цели да се подобрят условията и редът за разработване на ефективна вътрешна система за управление на качеството, ориентирана към повишаване на качеството на предлаганите образователни услуги по отношение на:
· осигуряването на възпитание, социализация, обучение и отглеждане на децата до постъпването им в първи клас;  
· съдържанието на програмните системи ,като цялостна концепция за развитието на детето с подходи и форми на педагогическо взаимодействие, подчинени на обща цел;   
· тематичните разпределения по възрастови групи, които осигуряват ритмично и балансирано разпределение на съдържанието по образователните направления;                                                                                                                                                                                  
· опазването на физическото и психическото здраве на детето в основните и допълнителните форми на предучилищното образование чрез изнасяне на голяма част от режимните моменти на открито;
· система за проследяване на постиженията на децата и ефективната им подготовка за училище;
· позитивна и привлекателна образователна среда;
· система за повишаване на професионалната компетентност на педагогическите специалисти и съответствието й с техните актуални потребности;
· ресурсното осигуряване-човешки и материални ресурси, които да гарантират качествено провеждане на предучилищното образование;
· професионализмът и лидерството в ДГ;
· сътрудничеството и взаимодействието между участниците в образователния процес;
· широка обществена подкрепа за оптимално изпълнение на стратегическите цели;
· ефективното управление за непрекъснато организационно развитие на институцията;
· информационната и документална осигуреност на дейността на ДГ;               
· систематизирането на ясни и точни критерии и показатели за самооценка и оценка на постигнатите резултати;

Управлението на качеството в институцията се основава на следните принципи:
· Ефикасност и ефективност;
· Автономия и самоуправление;
· Ангажираност и сътрудничество между участниците в процеса
II. РАЗРАБОТВАНЕ НА ВЪТРЕШНА СИСТЕМА ЗА ОСИГУРЯВАНЕ НА КАЧЕСТВОТО НА ОБРАЗОВАНИЕТО И ОБУЧЕНИЕТО
Вътрешната система за осигуряване на качеството е съвкупност от взаимно свързани действия и мерки за постигане, поддържане и развиване на качеството на провежданото образование и/или обучение в ДГ №149 “Зорница“ и резултатите от него в съответствие с държавните образователни стандарти и на действащото законодателство.
Вътрешната система за осигуряване на качеството включва:
1. политиката и целите по осигуряване на качеството;
2. органите за управление на качеството и правомощията им;
3. правилата за нейното прилагане;
4. годишен план-график за провеждане на дейностите по самооценяване;
5. условията и реда за измерване на постигнатото качество чрез самооценяване.
Политиката и целите по осигуряване на качеството са разработени в съответствие със стратегията за развитие на ДГ №149.
Органи за управлението на качеството са:
1. директорът;
2. педагогическият съвет на ДГ №149 “Зорница“;
3. комисия по качество. 
За функционирането на вътрешната система за осигуряване на качеството в ДГ №149 “Зорница“ е определена комисия за:
1. Разработване на правила за прилагане на вътрешната система за осигуряване на качеството и актуализирането им;
2. Разработване на годишен план-график за провеждане на дейностите по самооценяване;
3. Разработване на конкретни процедури по критерии и съответния инструментариум към тях за провеждане на дейностите по самооценяването;
4. Провеждане на самооценяването;
5. Изготвяне на доклад от самооценяването до директора.
Директорът на ДГ №149 “Зорница“:
1. Организира, контролира и отговаря за цялостната дейност по функционирането на вътрешната система за управление на качеството;
2. Разработва политиката и целите по осигуряване на качеството;
3. Определя секретаря по качеството;
4. Определя състава на комисията;
5. Утвърждава годишен план-график за провеждане на дейностите по самооценяването след приемането му от ПС и коригиращите мерки в хода на изпълнението му;
6. Утвърждава процедурите по критериите и инструментариума към тях за провеждане на дейностите по самооценяването;
7. Утвърждава коригиращи мерки и дейности за следващия период на измерване на качеството въз основа на годишния доклад за резултатите от проведеното самооценяване;
8. Провежда мониторинг на дейностите по осигуряване на качеството в ДГ;
9. Представя годишния доклад за резултатите от проведеното самооценяване на регионалното управление по образованието;
10. Организира обучение на персонала за осигуряване на качеството в ДГ.
Педагогическият съвет приема:
1. Мерките за повишаване на качеството на образованието;
2. Правилата за прилагане на вътрешната система за осигуряване на качеството и актуализацията им като част от правилника за дейността на ДГ №149 “Зорница“;
3. Годишния план-график за провеждане на дейностите по самооценяване;
4. Годишния доклад за резултатите от проведеното самооценяване.

Директорът на образователната институция отговаря за функционирането на вътрешната система за осигуряване на качеството, като със заповеди:
1. Организира изпълнението на следните дейности:
· анализ на резултатите от изпълнението на целите на ДГ;
· анализ на силните и слабите страни, на възможностите и рисковете за развитието на ДГ;
· посочване на специфичните за ДГ ключови фактори, които влияят на качеството на предоставяното образование;
· планиране на ежегодните дейности за постигане на целите от стратегията за развитие на ДГ №149 “Зорница“;
· изпълнение на планираните дейности от плана за действие към стратегията за развитие на  ДГ №149 “Зорница“ и реализиране на заложените в нея цели;
2. Определя комисията, която извършва самооценяването – нейния състав, задачите и сроковете за изпълнение;
3. Определя начина на участие на лицата, включени в процеса на самооценяване: деца, учители, директор и родители;
4. Утвърждава определените на подготвителния етап дейности, процедури, критерии, показатели и инструментите за самооценяване;
5. Утвърждава преди края на учебната година доклада от самооценяването, който съдържа:
· информация за вътрешната и външната среда, в която функционира ДГ през периода на самооценяването;
· данни за използваните инструменти при самооценяването;
· данни за резултатите от самооценяването, сравнени с резултатите от предходното самооценяване;
· анализ на резултатите от самооценяването;
· предложения за мерки за внасяне на подобрения в работата на ДГ с цел повишаване на качеството на предоставяното образование, както и за срокове за тяхното изпълнение. 

Докладът от самооценяването е част от ежегодния отчет за изпълнението на плана за действие към стратегията за развитието на  ДГ №149 “Зорница“.

Правилата за прилагането на вътрешната система за осигуряване на качеството са разработени от комисия по качеството и са приети от педагогически съвет. Те включват:
1. Правомощията на участниците във вътрешната система за осигуряване на качеството, Правилник на комисията по качество и процедури;
2. Реда за организиране и провеждане на самооценяването е регламентирано в Стратегията на развитие и Правилника за дейността на Комисията по качество  и Наръчника за самооценка;
3. Реда и начина за съхранение на доказателствените материали за проведеното самооценяване е регламентирано със заповед на директора и процедура за документална обезпеченост и документи по СУК (Система за управление на качеството);
4. Взаимодействието на ДГ със социалните партньори и другите заинтересовани страни за осигуряване на качеството е регламентирано в план за работа със заинтересованите страни и комуникационен план;
5. Начина за информиране на обществеността за получените резултати от проведеното самооценяване в ДГ е регламентиран в комуникационния план и в съответствие с имиджовата политика на образователната институция..

Годишният план-график съдържа дейностите по самооценяването, групирани по критериите за качество, като задължително се посочват видът на инструментариума към тях и сроковете и отговорните лица за изпълнението им.
План-графикът се приема от педагогическия съвет и утвърждава от директора на ДГ в началото на всяка учебна година.
При необходимост се предлагат на директора коригиращи мерки, въз основа на процедура за коригиращи мерки, за изпълнение на годишния план-график. След утвърждаване на мерките се организира и координира изпълнението им.






image1.png




